Τίμοθι Γουέστ

Ο Τίμοθι Λάνκαστερ Γουέστ (Αγγλικά: Timothy Lancaster West, 20 Οκτωβρίου 1934 – 12 Νοεμβρίου 2024) ήταν Άγγλος ηθοποιός με μακρά καριέρα στο θέατρο, τον κινηματογράφο και την τηλεόραση. Τη δεκαετία του 1950, ξεκίνησε να παίζει σε διάφορα θέατρα, πριν κάνει το ντεμπούτο του στο Λονδίνο το 1959 και στη συνέχεια συμμετείχε σε τρεις σεζόν με τον Βασιλικό Θίασο Σαίξπηρ τη δεκαετία του 1960. Ο Γουέστ εμήνευσε τον Βασιλιά Ληρ (τέσσερις φορές) και τον Μάκβεθ (δύο φορές) καθώς και άλλους αξιοσημείωτους ρόλους στα έργα Αρχιμάστορας Σόλνες και Ο θείος Βάνιας. Το 1978, ο Γουέστ προτάθηκε για βραβείο Λόρενς Ολίβιε για τον Ηθοποιό της Χρονιάς για την ερμηνεία του στην Επιστροφή του Χάρολντ Πίντερ. 

Στη μικρή  οθόνη, ο ρόλος που ξεχώρισε ήταν ο ρόλος του βασιλιά Εδουάρδου Ζ΄ στην σειρά Edward the Seventh το 1975, κερδίζοντας την πρώτη του υποψηφιότητα για βραβείο BAFTA Καλύτερου Ηθοποιού, με δεύτερη υποψηφιότητα το 1980.  Ο Γουέστ εμφανίστηκε σε σημαντικές ταινίες όπως οι Νικόλαος και Αλεξάνδρα (1971), Η μέρα του τσακαλιού (1973) και Τα τριάντα εννέα σκαλοπάτια (1978). Οι τηλεοπτικές του εμφανίσεις περιλάμβαναν τις σειρές Brass (1982–1990), Bedtime (2001–2003) και την τηλεταινία Στρατηγοί του πολέμου (1979), για το οποίο κέρδισε βραβείο της Royal Television Society το 1980.

Ως σκηνοθέτης, ο Γουέστ ηγήθηκε παραστάσεων στο Θέατρο Φόρουμ στη Μελβούρνη της Αυστραλίας και στο Ολντ Βικ στο Λονδίνο. Ήταν επίσης γνωστός για τις συνεργασίες του με τη δεύτερη σύζυγό του, την ηθοποιό Προυνέλα Σκέιλς, τόσο σε υποκριτικά όσο και σε προσωπικά έργα.

 Τα πρώτα χρόνια 
Ο Τίμοθι Λάνκαστερ Γουέστ γεννήθηκε στις 20 Οκτωβρίου 1934 στο Μπράντφορντ, στο Γουέστ Ράιντινγκ του Γιορκσάιρ. Ήταν ο μοναχογιός της Όλιβ (το γένος Κάρλτον-Κρόου, 1902–1985) και του ηθοποιού Λόκγουντ Γουέστ (1905–1989).  Είχε μια αδερφή, την Πατρίσια, η οποία ήταν πέντε χρόνια μικρότερή του. Σπούδασε στο σχολείο Τζον Λάιον, στο Χάροου-ον-τον-Χιλ, στο Λύκειο του Μπρίστολ,  όπου ήταν συμμαθητής του Τζούλιαν Γκλόβερ, και στο Πολυτεχνείο της Ρίτζεντ Στριτ (σήμερα Πανεπιστήμιο του Γουέστμινστερ). 

 Καριέρα 
Ο Γουέστ εργάστηκε ως πωλητής επίπλων γραφείου, ως τεχνικός ηχογράφησης και ως βοηθός διευθυντή σκηνής στο Θέατρο Γουίμπλεντον το 1956. 

 Θέατρο 
Ο Γουέστ έπαιξε σε έργα ρεπερτορίου στο Νιούκι, το Κίνγκστον απόν Χαλ, το Νορθάμπτον, το Γουόρδινγκ και το Σόλσμπερι. Το 1959 , έκανε το ντεμπούτο του στο Θέατρο Πικαντίλι του Λονδίνου με τη φάρσα Caught Napping. Ήταν μέλος του Βασιλικού Θιάσου Σαίξπηρ για τρεις σεζόν. Εμφανίστηκε, μεταξύ άλλων, στα έργα Η κωμωδία των παρεξηγήσεων, Τίμων ο Αθηναίος, Ο Εβραίος της Μάλτας, Αγάπης αγώνας άγονος και στην παράσταση του Πίτερ Χολ Ο επιθεωρητής του Νικολάι Γκόγκολ, μαζί με έναν που περιλάμβανε τους Πολ Σκόφιλντ, Έρικ Πόρτερ, Τζάνετ Σούζμαν, Πολ Ρότζερς, Ίαν Ρίτσαρντσον, Γκλέντα Τζάκσον και Πίτερ Μακένερι. 

Ο Γουέστ έπαιξε δύο φορές τον Μάκβεθ, δύο φορές τον Θείο Βάνια, δύο φορές τον Σόλνες στον Αρχιμάστορα και τέσσερις φορές τον Βασιλιά Ληρ. 

 Οθόνη 
Έχοντας περάσει χρόνια ως γνώριμο πρόσωπο που ποτέ δεν έγινε γνωστό, η μεγάλη επιτυχία του Γουέστ ήρθε με τη μεγάλη τηλεοπτική σειρά Edward the Seventh (1975), στην οποία έπαιξε τον πρωταγωνιστικό ρόλο του Εδουάρδου Ζ΄ του Ηνωμένου Βασιλείου από την ηλικία των 23 ετών μέχρι τον θάνατο του βασιλιά.  Οι πραγματικοί του γιοι, Σάμιουελ και Τζόζεφ, έπαιξαν τους γιους του βασιλιά ως παιδιά. Ο πατέρας του, Λόκγουντ Γουέστ, υποδύθηκε επίσης τον βασιλιά Εδουάρδο Ζ΄ το 1972 σε ένα επεισόδιο της τηλεοπτικής δραματικής σειράς Upstairs, Downstairs του LWT. Άλλες εμφανίσεις στην οθόνη ήταν στα Νικόλαος και Αλεξάνδρα (1971), Η μέρα του τσακαλιού (1973), Τα τριάντα εννέα σκαλοπάτια (1978), Masada (1981), Κραυγή ελευθερίας (1987) και Ιωάννα της Λωραίνης (1999) του Λικ Μπεσόν. Στην ταινία Ίρις (2001) του Ρίτσαρντ Έιρ υποδύθηκε τον Μορίς και ο γιος του Σάμιουελ Γουέστ υποδύθηκε τον Μορίς νεαρό. 

Ο Γουέστ πρωταγωνίστησε ως Μπράντλεϊ Χάρντακεϊρ στη σατιρική υπερσαπουνόπερα Brass για τρεις κύκλους (1982–1990). Εμφανίστηκε στη σειρά Μις Μαρπλ το 1985 και έκανε μια εμφάνιση ως καθηγητής Φιούρι στο A Very Peculiar Practice το 1986. Το 1997, υποδύθηκε τον Γκλόστερ στην τηλεοπτική παραγωγή του Βασιλιά Ληρ από το BBC, με τον Ίαν Χολμ ως Ληρ. Από το 2001 έως το 2003, υποδύθηκε τον γκρινιάρη και συχνά ασταθή Άντριου στη δραματική σειρά του BBC Bedtime . 

Το 1989, ο Γουέστ υποδύθηκε τον Νάιτζελ στην κωμική σειρά After Henry του Thames Television, μαζί με την πραγματική σύζυγό του, Προυνέλα Σκέιλς, η οποία υποδύθηκε τη Σάρα Φρανς. Εμφανίστηκαν μαζί στο επεισόδιο «Upstagers», που προβλήθηκε στις 21 Μαρτίου 1989. 

Τα Χριστούγεννα του 2007, εντάχθηκε στη σειρά Not Going Out ως Τζέφρι Άνταμς. Επανέλαβε τον ρόλο σε δύο επεισόδια του τρίτου κύκλου. Ο Τζέφρι Γουάιτχεντ έπαιξε τον ίδιο ρόλο σε επόμενους κύκλους. Το 2011, εμφανίστηκε μαζί με τον Τζιμ Μπρόντμπεντ στη σειρά του BBC Εξόριστος. 

Τον Φεβρουάριο του 2013, ο Γουέστ εντάχθηκε στο καστ της σαπουνόπερας του ITV, Coronation Street, υποδυόμενος τον Έρικ Μπάμπατζ.  Το 2013, εντάχθηκε στο καστ του EastEnders, υποδυόμενος τον Σταν Κάρτερ από τον Ιανουάριο του 2014.  Γύρισε τις τελευταίες σκηνές του για το EastEnders τον Φεβρουάριο του 2015. 

Το 2019, ο Γουέστ υποδύθηκε τον στρατιώτη Γκόντφρεϊ στο Dad's Army: The Lost Episodes, μια αναπαράσταση τριών επεισοδίων που έλειπαν από την κωμωδία Dad's Army του BBC. 

Ο τελευταίος του ρόλος ήταν στο προτελευταίο επεισόδιο της καθημερινής σειράς Doctors του BBC, η οποία προβλήθηκε την επομένη του θανάτου του. 

 Σκηνοθεσία 
Το 1973, ο Γουέστ έγινε καλλιτεχνικός διευθυντής του Θεάτρου Φόρουμ στο Μπίλινγκχαμ,  όπου σκηνοθέτησε τα έργα We Bombed in New Haven του Τζόζεφ Χέλερ, The Obscenity Trial του Ντέιβιντ Λίβινγκστον και The National Health του Πίτερ Νίκολς. Ήταν ένας από τους καλλιτεχνικούς διευθυντές του θιάσου Prospect Theatre Company στο Ολντ Βικ από το 1980 έως το 1981,  όπου σκηνοθέτησε τα Trelawny of the 'Wells'''  και Ο έμπορος της Βενετίας. Το 1982, ήταν μέλος του διδακστικού προσωπικού στο Πανεπιστήμιο της Δυτικής Αυστραλίας. 

Το 2004, ο Γουέστ περιόδευσε στην Αυστραλία  ως σκηνοθέτης μιας παράστασης της οπερέτας Πολεμικό πλοίο Πίναφορ, τραγουδώντας επίσης τον ρόλο του σερ Τζόζεφ Πόρτερ. 

 Προσωπική ζωή και θάνατος 
Από το 1956 έως το 1961, ο Γουέστ ήταν παντρεμένος με την ηθοποιό Ζακλίν Μπουαγιέ, με την οποία απέκτησε μια κόρη, την Τζούλιετ. Το 1963 παντρεύτηκε την ηθοποιό Προυνέλα Σκέιλς (η οποία πέθανε στις 27 Οκτωβρίου 2025), με την οποία απέκτησε δύο γιους, τον ηθοποιό Σάμιουελ Γουέστ και τον Τζόζεφ Γουέστ. 

Ο συγγραφέας σταυρόλεξων Biggles της βρετανικής εφημερίδας The Guardian αναφέρθηκε στην 50ή επέτειο γάμου του Γουέστ στο σταυρόλεξό του αριθμός 26.089 στις 26 Οκτωβρίου 2013. 

Ο Γουέστ και η Σκέιλς ήταν υποστηρικτές του Lace Market Theatre στο Νότιγχαμ, του Kings Theatre στο Γκλόστερ και του προγράμματος Conway Hall Sunday Concerts  στο Λονδίνο, της μακροβιότερης σειράς συναυλιών μουσικής δωματίου στην Ευρώπη. Ο Γουέστ ήταν Πρεσβευτής των Παιδικών Χωριών SOS.  Υποστήριξε την ετήσια Παγκόσμια Εβδομάδα Ορφανών του φορέα. 

Επίσης, ο Γουέστ ήταν υποστηρικτής της Εθνικής Εταιρείας Προβλήτων,  ενός φιλανθρωπικού ιδρύματος αφιερωμένου στη διατήρηση και προώθηση των παραθαλάσσιων προβλητών. Μαζί με την Προυνέλα Σκέιλς, ήταν υποστηρικτές του Avon Navigation Trust, του φιλανθρωπικού ιδρύματος που διασχίζει τον ποταμό Έιβον από το Στράτφορντ-απόν-Έιβον έως το Τιούκσμπερι.  Ο Γουέστ υποστήριζε το Cancer Research UK για την έρευνα κατά του καρκίνου στο Ηνωμένο Βασίλειο. 

Ο Γουέστ ήταν υποστηρικτής του Kids for Kids,  βοηθώντας παιδιά που ζουν σε απομακρυσμένα χωριά του Νταρφούρ στο Σουδάν μέσω βιώσιμων έργων. Αυτός και η σύζυγός του υποστήριζαν το Kids for Kids επί πολλά χρόνια.

Ο Γουέστ ήταν υποστηρικτής του σιδηροδρόμου Talyllyn στην κεντρική Ουαλία, του πρώτου διατηρητέου σιδηροδρόμου στον κόσμο. Επισκέφθηκε το μέρος αρκετές φορές, με τελευταία το καλοκαίρι του 2015 για να παραστεί στην 150ή επέτειο του σιδηροδρόμου.  Επίσης, ήταν υποστηρικτής του Συνδέσμου Εσωτερικών Υδάτινων Οδών. 

Ο Γουέστ ήταν επί 31 χρόνια πρόεδρος της Ακαδημίας Μουσικής και Δραματικής Τέχνης του Λονδίνου (τον διαδέχθηκε ο Μπένεντικτ Κάμπερμπατς τον Ιανουάριο του 2018),  και πρόεδρος της Εταιρείας Θεατρικής Έρευνας. Ήταν επίσης υποστηρικτής της δραματικής σχολής Associated Studios με έδρα το Λονδίνο. 

Μετά από μια πτώση, η υγεία του Γουέστ επιδεινώθηκε τους τελευταίους μήνες της ζωής του και πέθανε σε οίκο ευγηρίας στο Γουόντσγουορθ στις 12 Νοεμβρίου 2024, σε ηλικία 90 ετών. Η σύζυγός του, Προυνέλα Σκέιλς, με την οποία ήταν παντρεμένος για 61 χρόνια,  πέθανε σχεδόν ένα χρόνο αργότερα.   

 Τιμητικές διακρίσεις 
Το 1984, ο Γουέστ διορίστηκε χρίστηκε CBE για τις υπηρεσίες του στο θέατρο.  Έγινε δεκτός ως μέλος της Βασιλικής Εταιρείας Τεχνών το 1992. 

Στη διάρκεια της ζωής του, ο Γουέστ τιμήθηκε με οκτώ τιμητικά διδακτορικά: Πανεπιστήμιο του Μπράντφορντ (1993), Πανεπιστήμιο Δυτικής Αγγλίας (1994), Πανεπιστήμιο Ανατολικής Αγγλίας (1996), Πανεπιστήμιο του Γουέστμινστερ (1999), Πανεπιστήμιο του Λονδίνου (2004), Πανεπιστήμιο του Χαλ (2004), Βασιλικό Ωδείο της Σκωτίας (2004) και Πανεπιστήμιο του Κεντ (2018)  Έλαβε επίσης τιμητικό πτυχίο από το Πανεπιστήμιο του Μπρίστολ το 2017. 

 Επιλεγμένες θεατρικές εμφανίσεις 


 Φιλμογραφία 
ΈτοςΠρωτότυπος τίτλοςΤίτλος στα ΕλληνικάΡόλος1966The Deadly Affair Η κατάσκοπος του ΛονδίνουΜατρεβίς1968Twisted Nerve Το σπίτι του τρόμουΝέικιν1969The Looking Glass War Η ώρα των κατασκόπωνΤέιλορ1971Nicholas and Alexandra Νικόλαος και Αλεξάνδραδρ Μπότκιν1973Hitler: The Last Ten Days Οι τελευταίες 10 μέρες του ΧίτλερΚαρλ ΓκέμπχαρντThe Day of the Jackal Η μέρα του τσακαλιούΜπαρτιέ1974Soft Beds, Hard Battles Soft Beds, Hard Battlesιερέας μονής1975Hedda Έντα Γκάμπλερ δικαστής Μπρακ1977Joseph Andrews Τζόζεφ ΆντριουςμικροπωλητήςThe Devil's Advocate Ο συνήγορος του διαβόλουπατήρ Ανσέλμο1978News From Nowhere Ουίλιαμ ΜόριςThe Thirty Nine Steps Τα τριάντα εννέα σκαλοπάτιαΠόρτον1979Agatha 12 μέρες μυστηρίουΚένγουορντ1980Rough Cut Άγρια διαμάντια Νάιτζελ Λότον1987Cry Freedom Κραυγή ελευθερίαςΝτε Γουέτ1988Consuming Passions Σοκολατένια πάθηδρ Ρις1998Ever After Παραμυθένιος έρωταςΦραγκίσκος Α΄ της Γαλλίας1999The Messenger: The Story of Joan of Arc Ιωάννα της ΛωραίνηςΠιερ Κοσόν2000102 Dalmatians Τα 102 σκυλιά της Δαλματίαςδικαστής2001The Fourth Angel The Fourth AngelΤζόουνςIris ΊριςΜορίς2002Villa des Roses Χιου Μπαρέλ2003Sinbad: Legend of the Seven Seas Σεβάχ: Ο θρύλος των επτά θαλασσώνβασιλιάς Δύμας (φωνή)Beyond Borders Πέρα από τα σύνοραΛόρενς Μποφόρ2009Endgame Πίτερ Βίλεμ Μπότα2012Run for Your Wifeάντρας σε παμπ2018We the KingsΒίκτορ2022The Book of WaterΓκάιζερ

 Βιβλία 

 I'm Here I Think, Where Are You? Letters from a Touring Actor, 1994.
 A Moment Towards the End of the Play (autobiography), 2001.
 So You Want to Be an Actor (with Prunella Scales), 2005.
 Great Canal Journeys: A Lifetime of Memories on Britain's Most Beautiful Waterways, 2017.
 Pru and Me: The Amazing Marriage of Prunella Scales and Timothy West'', 2023.

 Παραπομπές 

 Εξωτερικοί σύνδεσμοι 

 Βιογραφία στη LAMDA
 Τίμοθι Γουέστ στην Gavin Barker Associates (εκπρόσωπος)


Κατηγορία:Άγγλοι τραγουδιστές όπερας
Κατηγορία:Άγγλοι ηθοποιοί κινηματογράφου
Κατηγορία:Άγγλοι ηθοποιοί θεάτρου
Κατηγορία:Άγγλοι ηθοποιοί τηλεόρασης
Κατηγορία:Σελίδες με μη επιθεωρημένες μεταφράσεις